Ignatius, yo gape a bitšwago Theophorus, go kereke ya Modimo Tate, gape ya Jesu Kriste yo a rategago, yeo ka mosa e humanego dimpho tša mehuta ka moka, yeo e tletšego ka tumelo le lerato, gape go sena mpho yeo e ye hlokago, yeo a swanetšwego gagolo ke Modimo, gape e apešitšwe ka bokgethwa: Kereke yeo e lego ko Semerina, ko Ešiya, mahlogonolo a mantši, ka Moya o senago bosodi le lentšu la Modimo.
Ke tumiša Modimo, gape le Jesu Kriste, yo a le filego bohlale bjo bo kaaka.
Bjale, O kwešitšwe bohloko ka baka la rena, gore re kgone go phološwa.
Gape o kwešitšwe bohloko ka nnete, le ge e le gore o itsušitše bahung, esebago bjalo ka ge bahlokatumelo ba bangwe ba bare, o bonagetše feela gore o kwa bohloko, bjalo ka ge le bona ba bonagala [okare ke Bakriste].
Jwale ke ka lebaka la eng ke ineetše lehung, mollong, saboleng, diphoofolong tša nama? Empa, [bonneteng], yo a lego kgauswi ga sabole o kgauswi le Modimo; you a lego magareng ga diphoofolo tša naga o felegetšwa ke Modimo; ge feela a le jwalo leineng la Jesu Kriste. Ke feta dilong tše kamoka gore ke kgole go hlokofatšwa le Yena, Yo abilego mothomotho yo a mphago maatla ka mo gare.
Karolo ya bohlano. Diphošo tša bona tše kotsi
Bonang gore le latela mopišopo, jwale ka ge Jesu Kriste a latela Tate, gape le latele baruti jwalo kage le be le latela baapostola; gape le hlomphe badiakone, jwale ka ge ba hlomilwe ke Modimo. Go se ke gwa ba le motho yo a dirago dilo mabapi le kereke ntle le mopišopo. Tšeang Eukariste jwale ka ya mmakhonthe, ge e fiwa ke mopišopo, or yo a dumeletšwego ke yena.